**RFP N ASB/GCF - 01/003**

«Ա Ր Մ Ս Վ Ի Ս Բ Ա Ն Կ » ՓԲԸ

**«ՊԱՏՐԱՍՏԱՎԾՈՒԹՅԱՆ ԱՋԱԿՑՈՒԹՅՈՒՆ և ՆԱԽԱՊԱՏՐԱՍՏՄԱՆ ԱՋԱԿՑՈՒԹՅՈՒՆ» ԾՐԱԳԻՐ**

**«ՀՀ-ում ԿԱՆԱՉ ՖԻՆԱՆԱՎՈՐՄԱՆ ՊՐԱԿՏԻԿԱՅԻ ԽԹԱՆՄԱՆ» Ն Ա Խ Ա Գ Ի Ծ**

ԱՇԽԱՏԱՆՔԻ ՆԿԱՐԱԳԻՐ /TOR/

 “Կանաչ ֆինանսավորման” գործիքակազմի շահառուների շրջանում հարցում անցկացնելու համար խորհրդատվական ընկերության ներգրավում

**Նախաբան**

ՀՀ Կառավարությունը շրջակա միջավայրի պահպանման ճկուն փորձի ներդրման և կիրառման խթանման իր ռազմավարության շրջանակներում պլանավորում է էականորեն բարձրացնել կանաչ ֆինանսավորման գործիքակազմի կիրառելիությունը և ապահովել մասնավոր հատվածի ավելի պրոակտիվ մասնակցություն կլիմայական փոփոխությունների զսպման և հետևանքների ադապտացման նախաձեռնություններում։

Իր ընդհանուր ռազմավարության շրջանակներում ՀՀ Կառավարությունը ՀՀ շրջակա միջավայրի նախարարության /Ազգային Հավատարմագրված մարմին/ միջոցով Կանաչ Կլիմայի Հիմնադրամից /GCF/ «ՊԱՏՐԱՍՏԱՎԾՈՒԹՅԱՆ ԱՋԱԿՑՈՒԹՅՈՒՆ և ՆԱԽԱՊԱՏՐԱՍՏՄԱՆ ԱՋԱԿՑՈՒԹՅՈՒՆ» ծրագրի շրջանակներում խնդրել է օգնություն «կանաչ ֆինանավորման» փորձի և կիրառելիության հետագա զարգացման խոչընդոտները համապարփակ ուսումնասիրելու, առկա գործիքակազմը քարտեզագրելու և ոլորտում կարողությունների բարձրացման, ինչպես նաև իրազեկվածության բարձրացման և մեթոդաբանության մշակման գործողություններ իրականացնելու համար։ Պատրաստվածության ծրագիրը պետք է նախագծի «Կանաչ Ֆինանսավորման» ճանապարհային քարտեզ, որը կհանդիսանա որպես ներկա իրավիճակը սահմանող, կանաչ ֆինանսավորման զարգացման խոչընդոտները վերհանող և կանաչ ֆինանավորման ռազմավորությանը խթանող համապարփակ տեսլականի անկյունաքարային քաղաքական փաստաթուղթ։ Վերջինս միաժամանակ կօժանդակի Փարիզյան համաձայնագրի շրջանակներում ՀՀ-ի կողմից ստանձնված պարտավորությունների կատարմանը։ Ճանապարհային քարտեզը և հետագա գործողությունները, որոնք ուղղված կլինեն առաջարկվող միջոցառումների իրականացմանը, հետագայում կօգտվեն «Կանաչ Ֆինանսավորման գործիքակազմի» շտեմարանից, որը կկազմվի տվյալ նախագծի իրականացման ընթացքում և հետագայում ի պահ կհանձնվի ՀՀ Կենտրոնական Բանկին՝ պահպանման և անհրաժեշտության դեպքում նաև արդիականացման համար։ Պատրաստվածության ծրագրի հիմնական նպատակը «կանաչ ֆինանսավորման» գործիքակազմի կառուցվածքի և կիրառման ոլորտում շրջադարձային փոփոխությունների իրականացումն է, որը նախատեսվում է կատարել ազգային առևտրային բանկերի և ոչ-բանկային ֆինանսական կառույցների համապատասխան կարգերում շրջակա միջավայրի պահպանման և պատասխանտու ֆինանսավորման վերաբերյալ ընթացակարգերի ներդրման, ինչպես նաև ոլորտը համակարգող դաշտի խոչընդոտների վերացման և խրախուսող մեխանիզմների ներդրման միջոցով։

Այս նպատակի իրականացման համար, կիրականացվեն միմյանց հետ փոխկապակցված գործողությունների շարք, այդ թվում ելակետային դիրքի ուսումնասիրություն, կարգավորող դաշտի ուումնասիրություն և պարզեցում, միջազգային լավագույն փորձի վերլուծություն, ինչպես նաև հետագայում կարողությունների բարձրացմանն ուղղված միջոցառումների իրականացման համար մեթոդոլոգիաների մշակում:

“ՀՀ-ում ԿԱՆԱՉ ՖԻՆԱՆԱՎՈՐՄԱՆ ՊՐԱԿՏԻԿԱՅԻ ԽԹԱՆՄԱՆ” նախագծի իրականացման աշխատանքների կառավարումը շնորհվել է ՀՀ առաջատար առևտրային բանկերից մեկինը՝ «ԱՐՄՍՎԻՍԲԱՆԿ» ՓԲԸ-ին, որը նաև դիմել է Կանաչ Կլիմայի Հիմնադրամի կողմից հավատամագրվելու համար։

**Առաջադրանքի նպատակը**

Կանաչ ֆինանավորմամբ հասկացվում է տնտեսական գործունեությանն ուղղված ֆինանսական ծառայություններ, որոնք միաժամանակ օժանդակում են շրջակա միջավայրի բարելավմանը, կլիմայական փոփոխությունների զսպմանը և արդեն առաջացած հետևանքների մեղմմանը, ռեսուրսների օգտագործման արդյունավետությանը։ Ի թիվս այլ ոլորտների, այդ թվում են այնպիսի ոլորտների ֆինանսավորումը, գործարկումը և ռիսկերի կառավարումը, ինչպիսիք են շրջակա միջավայրի պահպանումը, էներգախնայողությունը, մաքուր էներգիան, կանաչ տրանսպորտային համակարգը, կանաչ շինությունները և այլն։

Այս առաջադրանքի նպատակը հետևյալն է․ ստեղծել «կանաչ ֆինանսավորման» պրոդուկտների վերաբերյալ արձագանքների ելակետային բազա և որոշել վերջիններիս բարելավման ուղիներ (400 սուբյեկտների, մասնավորապես տեղական բանկերի և ոչ բանկային ֆինանսական կառույցների «կանաչ ֆինանսավորան» գործիքներից օգտված մասնավոր ընկերությունների հարցման/գնահատման միջոցով)։

Այս առաջադրանքը պետք է ներառի նաև բանկերի, ինստիտուցիոնալ ներդրողների և ֆինանսական ոլորտի համակարգողների հետ խորհրդակցություն, «կանաչ ֆինսավորումից» արդեն իսկ օգտված շահառուների քանակական հարցում, կանաչ ֆինանսավորման հասանելիության բարձրացմանն ուղղված նորարարական մեխանիզմների մշակում և վերջապես բարձրացնել կայուն ֆինանսավորման պրոդուկտների նկատմամբ պահանջարկը։

**Աշխատանքի շրջանակը**

Խորհրդատուի աշխատանքի շրջանակը ներառում է առևտրային բանկերի և ոչ բանկային ֆինանսական կազմակերպությունների «կանաչ ֆինանսավորման» պրոդուտկներից օգտված 400 մասնավոր ընկերությունների հարցման/գնահատման իրականացում։ Այս հանձնարարության նպատակն է ստեղծել «կանաչ ֆինանսավորման» պրոդուկտների վերաբերյալ արձագանքների ելակետային բազա և որոշել վերջիններիս բարելավման ուղիները։

Գործողությունները նպատակ են հետապնդելու օժանդակել միջազգային և տեղական խորհրդատուներին (որոնց ծառայությունները վարձվելու են առանձին), որոնք աշխատելու են ՀՀ-ում «Կանաչ ֆինանսավորման» առկա և պոտենցիալ փորձի քարտեզագրման և վերլուծության ուղղությամբ, ինչպես նաև իրականացնելու են կարգավորող դաշտի խոչընդոտների, տեղեկատվական և մեթոդաբանական բացերի, և որ ամենակարևորներից է, նմանատիպ ֆինանսական գործիքների համար պոտենցիալ շուկայի վերլուծություն։

Մասնավորապես խորհրդատուն պետք է․

* Նույնականացնի պոտենցիալ շահառուներին ՓՄՁ-ների և, հնարավորության դեպքում նաև, տնային տնտեսությունների շրջանում,
* Նախագծի համապատասխան հարցման գործիքակազմ (ընտրության մեթոդաբանություն, հարցաշարի կազմում, փորձնական հարցազրույցներ և համապատասխան կարգավորումներ հարցաշարում),
* Ընտրի և պատրաստի մասնագիտացված հարցում անցկացնող թիմ,
* Իրականացնի պիլոտային հարցազրույցներ,
* Անհրաժեշտության դեպքում կարգավորի և/կամ փոփոխի հարցման գործիքակազմը,
* Իրականացնի հարցում,
* Հավաքագրի ստացված տվյալները,
* Վերլուծի ստացված տվյալները և պատրատի հաշվետվություն

Քանակական հարցման արդյունքները կհատկացվեն և կօժանդակեն ՀՀ-ում «Կանաչ ֆինանսավորման» առկա և պոտենցիալ փորձի քարտեզագրման և վերլուծության, ինչպես նաև առկա խոչընդոտների և բացերի վերլուծության ուղղությամբ իրականացվող համապարփակ աշխատանքներին։

Խորհրդատուները պետք է նաև հասանելի լինեն իրենց կողմից իրականացված աշխատանքները Նախագծի շրջանակներում համապատասխան սեմինարների և թրեյնինգների ընթացքում ներկայացնելու համար՝ ոչ պակաս, քան տվյալ առաջադրանքի շրջանակներում իրենց հանձնարարության կատարման ավարտից հետո առնվազն 6 ամիս։

**Ընտրության չափանիշ**

1. **Տեխնիկական առաջարկ – 70%**
2. Ընկերության փորձառությունը – **30%**
* Առնվազն 5 տարվա աշխատանքային փորձ և «կանաչ տնտեսության» ու «կանաչ ֆինանսավորման» ոլորտում առնվազն բարեհաջող իրականացված 5 առաջադրանք նախագծերի կառավարման, ձևավորման և գնահատման, արդյունավետության գնահատման ցուցիչների, թիրախային ցուցանիշների սահմանման, մեթոդաբանական ուղեցույցների կազմման և/կամ կիրառման հետազոտությունների իրականացման, ընթացակարգերի և քաղաքականության մշակման ուղղությամբ։
* Տվյալների հավաքագրման և վերլուծության, լայնածավալ հարցումների անցկացման և կառավարման, կազմակերպչական աշխատանքների փորձ
* Բանկերին, պետական կառույցներին, և/կամ միջազգային կառույցներին համապատասխան ոլորտներում բարձր մակարդակի մասնագիտական խորհրդատվության տրամադրման հաջող իրականացված աշխատանքներ:
1. Մոտեցումների, մեթոդաբանական պլանի և աշխատանքային պլանի նկարագիր – **40%**
2. Աշխատակազմի որակավորումը և փորձը – **30%**

*Հեռանկարային դիմողները հրավիրվում են կազմավորել թիմ, որը բաղկացած կլինի տվյալ առաջադրանքի իրականացման պահանջներին առավելագույնս համապատասխանող մասնակիցներից։*

1. **Գնային առաջարկ - 30%**

**Ժամանակացույց, արդյունքներ և հաշվետվություն**

“ՀՀ-ում կանաչ ֆինանավորման պրակտիկայի խթանման” նախագծի ընդհանուր տևողությունը 24 ամիս է»

Պահանջվող ծառայությունները պետք է մատուցվեն 2020թ․-ի հունիս-օգոստոս ամիսների ընթացքում։

**Հայտերի ներկայացումը**

Տեխնիկական առաջարկից բաղկացած դիմումների փաթեթները պետք է ներկայացվեն մինչև 10/06/2020թ․-ի 18․00-ն (հայտարարությունից 15 օրերի ընթացքում) հետևյալ էլ․ հասցեին՝ procurement.gcf@armswissbank.am։ Գնային առաջարկը պետք է ներկայացվի մինչև 10/06/2020թ․-ը, ժամը 18․00։ (հայտարարությունից 15 օրերի ընթացքում) հետևյալ էլ․ հասցեին՝ priceoffer.gcf@armswissbank.am։

Ներկայացված փաթեթները կուսումնասիրվեն և կգնահատվեն ելնելով վերջիններիս ամբողջականությունից, ինչպես նաև հայտարարված մրցույթին և իրականացվող նախագծին համապատասխանության աստիիճանից։

Այն հայտը, որը համապատասխանում է բոլոր պահանջներին, բավարարում է գնահատման բոլոր չափանիշներին և ունի լավագույն գնառաջարկը, կընտրվի և կշնորհվի պայմանագիր։ Ցանկացած հայտ, որը չի բավարարում մրցույթի պայմաններին, կմերժվի։